ISIS से जुड़े संगठन ने हॉस्टल में आग लगाई; 25 सालों का सबसे बड़ा हमला
Uganda Lubiri Secondary School Terrorists Attack Update युगांडा के एक स्कूल में ISIS से जुड़े आतंकियों ने हमला कर दिया। इसमें 25 छात्रों की मौत हो गई, वहीं कई लोग घायल हुए हैं। हमले के बाद आतंकियों ने स्कूल में आग लगा दी।
युगांडा के एक स्कूल में ISIS से जुड़े संगठन ADF के आंतकियों ने हमला कर दिया। BBC के मुताबिक, इसमें 40 लोगों की मौत हो गई, वहीं कई लोग घायल हुए हैं। मरने वालों में ज्यादातर स्टूडेंट्स हैं। हमले के बाद आतंकियों ने स्कूल में आग लगा दी। इसमें डॉरमेट्री जल गई वहीं आतंकियों ने फूड स्टोर को लूट लिया।
युगांडा में पिछले 25 साल में किसी स्कूल पर हुआ ये सबसे बड़ा हमला है। ये अटैक युगांडा के एलाइड डेमोक्रैटिक फोर्सेस (ADF) ने म्पोंडवे के लुबिरिरा सेकेंडरी स्कूल में किया।
इसके अलावा आतंकियों ने 6 लोगों को किडनैप भी किया है। घटना शुक्रवार रात 11 बजे की है। CNN के मुताबिक, स्कूल युगांडा और कॉन्गो बॉर्डर पर स्थित है। हमला करने के बाद आतंकी कॉन्गो भाग गए। पुलिस ने बताया कि गंभीर रूप से घायल 8 लोगों को अस्पताल में भर्ती कराया गया है। हमले में 20-25 आतंकी शामिल थे। आशंका है कि सभी आतंकी कॉन्गो के विरुंगा नेशनल पार्क में छिपे हो सकते हैं।
पहले भी कई हमले कर चुका है ये आतंकी संगठन
ADF ने इससे पहले अप्रैल में भी एक गांव पर हमला किया था, जिसमें 20 लोगों की मौत हो गई थी। इसके अलावा मार्च में भी युगांडा के मुकोंदी गांव में ADF के आतंकियों ने हमला किया था। इसमें 36 लोगों की मौत हो गई थी। 2021 में राजधानी कंपाला में हुई सुसाइड बॉम्बिंग के लिए भी युगांडा सरकार ADF को जिम्मेदार ठहराती है। इस हमले के बाद युगांडा ने कॉन्गो में ADF के ठिकानों पर एयरस्ट्राइक भी की थी।
4 पॉइंट में जानिए क्या है आतंकी संगठन ADF
